EL
12.6.2023
Επίσημη Εφημερίδα της Ευρωπαϊκής Ένωσης
C 205/9
3) Τα άρθρα 1, 2 και 6 της οδηγίας 2000/78, σε συνδυασμό με το άρθρο 21 του Χάρτη των Θεμελιωδών Δικαιωμάτων, έχουν την έννοια ότι: δεν αντιτίθενται σε εθνική ρύθμιση η οποία προβλέπει ότι οι περίοδοι μαθητείας οι οποίες διανύθηκαν σε ημεδαπό οργανισμό τοπικής αυτοδιοικήσεως συνυπολογίζονται καθ’ ολοκληρίαν, στο πλαίσιο του καθορισμού της ημερομηνίας αναφοράς για τη σύγκριση, μόνον όταν ο οικείος δημόσιος υπάλληλος προσελήφθη από το Δημόσιο μετά από ορισμένη ημερομηνία, ενώ οι περίοδοι μαθητείας συνυπολογίζονται κατά το ήμισυ, υποκείμενες σε κατ’ αποκοπήν αφαίρεση, όταν ο οικείος δημόσιος υπάλληλος προσελήφθη από το Δημόσιο πριν από την εν λόγω ημερομηνία.
(1)
ΕΕ C 73 της 14.2.2022.
Απόφαση του Δικαστηρίου (πέμπτο τμήμα) της 20ής Απριλίου 2023 [αίτηση του Lietuvos vyriausiasis administracinis teismas (Λιθουανία) για την έκδοση προδικαστικής αποφάσεως] — «Brink's Lithuania» UAB κατά Lietuvos bankas (Υπόθεση C-772/21 (1), Brink’s Lithuania) [Προδικαστική παραπομπή – Προστασία του ευρώ από την παραχάραξη και την κιβδηλεία – Κανονισμός (ΕΚ) 1338/2001 – Άρθρο 6, παράγραφος 1 – Πάροχοι υπηρεσιών πληρωμών των οποίων η δραστηριότητα συνίσταται στην επεξεργασία και στην παράδοση τραπεζογραμματίων στο κοινό – Απόφαση ΕΚΤ/2010/14 – Άρθρο 6, παράγραφος 2 – Εντοπισμός των ακατάλληλων προς κυκλοφορία τραπεζογραμματίων ευρώ – Αυτοματοποιημένη διαλογή τραπεζογραμματίων ευρώ ως προς την καταλληλότητά τους προς κυκλοφορία – Ελάχιστα πρότυπα δημοσιευόμενα στον δικτυακό τόπο της Ευρωπαϊκής Κεντρικής Τράπεζας (ΕΚΤ) και τροποποιούμενα περιοδικώς – Προσωπικό πεδίο εφαρμογής – Εύρος των υποχρεώσεων των φορέων που διαχειρίζονται μετρητά – Δεσμευτική ισχύς – Αρχή της ασφάλειας δικαίου] (2023/C 205/10) Γλώσσα διαδικασίας: η λιθουανική Αιτούν δικαστήριο Lietuvos vyriausiasis administracinis teismas
Διάδικοι στην υπόθεση της κύριας δίκης «Brink's Lithuania» UAB κατά Lietuvos bankas
Διατακτικό 1) Το άρθρο 6, παράγραφος 2, της αποφάσεως ΕΚΤ/2010/14 της Ευρωπαϊκής Κεντρικής Τράπεζας, της 16ης Σεπτεμβρίου 2010, σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία, όπως τροποποιήθηκε με την απόφαση ΕΚΤ/2012/19 της Ευρωπαϊκής Κεντρικής Τράπεζας, της 7ης Σεπτεμβρίου 2012, έχει την έννοια ότι: τα ελάχιστα πρότυπα για τα οποία κάνει λόγο η διάταξη αυτή δεν έχουν εφαρμογή στους φορείς που διαχειρίζονται μετρητά, όταν διενεργούν αυτοματοποιημένη διαλογή τραπεζογραμματίων ευρώ ως προς την καταλληλότητά τους προς κυκλοφορία.
Εντούτοις το άρθρο 3, παράγραφος 1, και το άρθρο 10, παράγραφος 1, της αποφάσεως ΕΚΤ/2010/14, όπως έχει τροποποιηθεί, ερμηνευόμενα σε συνδυασμό με το άρθρο 6, παράγραφος 1, του κανονισμού (ΕΚ) 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία, όπως τροποποιήθηκε με τον κανονισμό (ΕΚ) 44/2009 του Συμβουλίου, της 18ης Δεκεμβρίου 2008,